ছাং-ও ৬

ছাং-ও ৬ (চীনা: 嫦娥六号; ফিনিন: Cháng'é liùhào) চীনা মহাকাশ প্রশাসনের অধীনে ষষ্ঠ চন্দ্রানুসন্ধান ও দ্বিতীয় চান্দ্র নমুনা প্রত্যানয়ন অভিযান (ছাং-ও ৫-এর পরে)। পূর্বসূরীগুলির মতো এই মহাকাশযানটিকেও চীনের চন্দ্র দেবী ছাং-ও-র নামে নামকরণ করা হয়। এটি ছিল মানবজাতির প্রথম চন্দ্র অভিযান যাতে চাঁদের দূরপৃষ্ঠ থেকে প্রথমবারের মতো নমুনা প্রত্যানয়ন করা হয়। এর আগের সব চান্দ্র নমুনা প্রত্যানয়ন অভিযানগুলি চাঁদের নিকটপৃষ্ঠে সম্পাদিত হয়েছিল। ২০২৪ সালের ৩রা মে তারিখে চীনের হাইনান দ্বীপের ওয়েনছাং মহাকাশ উৎক্ষেপণ কেন্দ্র থেকে মহাকাশযানটিকে উৎক্ষেপণ করা হয়। এর চন্দ্র অবতরণ যান ও চন্দ্র বিচরণ যানটি ২০২৪-এর ১লা জুন চাঁদের দূরপৃষ্ঠে অবতরণ করে। অবতরণ যানের স্বয়ংক্রিয় তুরপুন (ছিদ্র করার যন্ত্র) ও হাতা (নমুনা সংগ্রহ করার যন্ত্র) চন্দ্রপৃষ্ঠ থেকে ১৯৩৫.৩ গ্রাম ভরের নমুনা সংগ্রহ করে। এরপর এর আরোহী যানটি (অ্যাসেন্ডার) নমুনাগুলিকে ৩রা জুন চান্দ্র কক্ষপথে পরিবহন করে নিয়ে যায়। আরোহণ যানটি এরপর চান্দ্র কক্ষপথে আবর্তনশীল আবর্তন যানটির সাথে সংযুক্ত হয় এবং সেখানে বায়ুমণ্ডলীয় পুনর্প্রবেশকারী উপাংশটিতে নমুনাগুলিকে হস্তান্তর করে। শেষোক্ত উপাংশটি এরপর পৃথিবীতে ফেরত আসে। নমুনা সংগ্রহের পাশাপাশি অভিযানের অবতরণ যান ও বিচরণ যান চন্দ্রপৃষ্ঠে বৈজ্ঞানিক পরীক্ষা-নিরীক্ষা সম্পাদন করে। সমগ্র অভিযানটি প্রায় ৫৩ দিন ধরে স্থায়ী ছিল। ২০২৪ সালের ২৫শে জুন প্রত্যাবর্তন প্রকোষ্ঠটি (রিটার্ন ক্যাপসুল) নমুনাসহ পৃথিবীর বায়ুমণ্ডলে পুনঃপ্রবেশ করে এবং অন্তর্দেশীয় মঙ্গোলিয়াতে একটি অবতরণ ছত্রের (প্যারাশুট) মাধ্যমে অবতরণ করে। চীনা চন্দ্র অভিযান কর্মসূচিটিকে ক্রমবর্ধমান প্রযুক্তিগত উন্নতির চারটি দশায় ভাগ করে নকশা করা হয়েছে। প্রথম দশাটির উদ্দেশ্য ছিল কেবলমাত্র চান্দ্র কক্ষপথে পৌঁছানো, যে কাজটি ২০০৭ সালে ছাং-ও ১ ও ২০১০ সালে ছাং-ও ২ অভিযান দুইটি সমাপ্ত করে। দ্বিতীয় দশার উদ্দেশ্য ছিল চাঁদে অবতরণ করা ও চন্দ্রপৃষ্ঠে পরিভ্রমণ করা, যে কাজটি ২০১৩ সালে ছাং-ও ৩ ও ২০১৯ সালে ছাং-ও ৪ অভিযান দুইটি সম্পন্ন করে (ছাং-ও ৪-এর পরিভ্রামক যানটি ২০২২ সালের শুরু পর্যন্ত সক্রিয় আছে)। তৃতীয় দশাটির উদ্দেশ্য চাঁদের ভূ-নিকটস্থ পার্শ্ব থেকে চান্দ্র নমুনা সংগ্রহ করে পৃথিবীতে প্রত্যানয়ন করা, যেটি ২০২০/২০২১ সালে ছাং-ও ৫ অভিযানটি সম্পন্ন করেছে এবং ভবিষ্যতে ছাং-ও ৬ অভিযানটিও একই কাজে নিয়োজিত হবে। চতুর্থ দশার উদ্দেশ্য হল চাঁদের দক্ষিণ মেরুতে একটি স্বয়ংক্রিয় যন্ত্রচালিত গবেষণা কেন্দ্র প্রতিষ্ঠা করা। ছাং-ও কর্মসূচিটির সামগ্রিক উদ্দেশ্য হল ২০৩০-এর দশকে একটি মানব চালকবাহী মহাকাশযানের অবতরণ সহজ করা এবং সম্ভব হলে চাঁদের দক্ষিণ মেরুর কাছে একটি ঘাঁটি স্থাপন করা। ছাং-ও ৬-কে ছাং-ও ৫-এর একটি প্রতিলিপি ও সম্ভাব্য প্রতিস্থাপক (ব্যাক-আপ) হিসেবে নির্মাণ করা হয়। মহাকাশযানটি চারটি উপাংশ (মডিউল) দিয়ে গঠিত বলে প্রতিবেদনে প্রকাশ পেয়েছে। একটি অবতরণ যান চান্দ্রপৃষ্ঠের ২ মিটার (৬.৬ ফু) নীচ থেকে আনুমানিক ২ কেজি (৪.৪ পা) নমুনা সংগ্রহ করবে ও সেগুলিকে একটি সংযুক্ত আরোহী যানের ভেতরে স্থাপন করবে, যে আরোহী যানটিকে চান্দ্র কক্ষপথে উৎক্ষেপণ করা হবে। আরোহী যানটি এরপর একটি একটি স্বয়ংক্রিয় পূর্বনির্ধারিত সাক্ষাৎ (রঁদেভু Rendez-vous) সম্পন্ন করবে ও একটি আবর্তন যানের সাথে সংযুক্ত (ডক) হবে। আবর্তন যানটি তারপর নমুনাগুলিকে একটি নমুনা-প্রত্যানয়নকারী প্রকোষ্ঠে (ক্যাপসুল) স্থানান্তর করে সেটিকে পৃথিবীতে প্রেরণ করবে। প্রাক্কলিত উৎক্ষেপণ ভর ৮,২০০ কেজি (১৮,১০০ পা)—অবতরণ যানটির ভর ৩,২০০ কেজি (৭,১০০ পা) ও আরোহী যানটির ভর প্রায় ৭০০ কেজি (১,৫০০ পা)। ২০১৮ সালের অক্টোবর মাসে চীনা কর্মকর্তারা ঘোষণা দেন যে তাঁরা অভিযানটিতে অতিরিক্ত প্রায় ১০ কিলোগ্রাম পর্যন্ত মালামাল প্রস্তাবের জন্য আন্তর্জাতিক অংশীদারদেরকে আহ্বান করবেন। যেমন মহাকাশযানটি ডর্ন (ডিটেকশন অভ আউটগ্যাসিং রেডন, অর্থাৎ বহির্গামী রেডন গ্যাস শনাক্তকরণ) নামের একটি ফরাসি সরঞ্জাম বহন করবে, যেটি চান্দ্র আলগা শিলাস্তর (রেগোলিথ) ও চান্দ্র বহির্মণ্ডলের (এক্সোস্ফিয়ার) মধ্যে চান্দ্র ধূলি ও অন্যান্য উদ্বায়ী পদার্থের পরিবহন অধ্যয়ন করব, যার মধ্যে চান্দ্র পানিচক্রও অন্তর্ভুক্ত। সন্ধানী মহাকাশযানটিকে ২০২৪ সালে একটি দীর্ঘ অভিযাত্রা ৫ ধরনের রকেটের দ্বারা হাইনান দ্বীপের ওয়েনছাং কৃত্রিম উপগ্রহ উৎক্ষেপণ কেন্দ্র থেকে উৎক্ষেপণ করা হয়। Chang'e 5 and Chang'e 6. Gunter Dirk Krebs, Gunter's Space Page. Accessed on 9 January 2019. Jones, Andrew (৮ জুলাই ২০২১)। "China's Chang'e 6 mission will collect lunar samples from the far side of the moon by 2024"। Space.com। সংগ্রহের তারিখ ৯ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "嫦娥六号任务预计2024年前后实施 或将继续月背征途" [The Chang'e-6 mission is expected to be implemented around 2024, will continue the journey to the far side of the moon]। Xinhua (চীনা ভাষায়)। ২৫ এপ্রিল ২০২১। সংগ্রহের তারিখ ৯ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rahul Rao (২০২৪-০৬-২৫)। "China's Chang'e 6 probe will soon bring samples of the moon's far side to Earth — and scientists are getting excited"। Space.com (ইংরেজি ভাষায়)। ২৫ জুন ২০২৪ তারিখে মূল থেকে আর্কাইভ করা। সংগ্রহের তারিখ ২০২৪-০৬-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "嫦娥六号着陆器和上升器合影来了!"। CNSA। ৪ জুন ২০২৪ তারিখে মূল থেকে আর্কাইভ করা। সংগ্রহের তারিখ ৯ জুন ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jones, Andrew (১ জুন ২০২৪)। "Chang'e-6 lands on far side of the moon to collect unique lunar samples"। SpaceNews। ২ জুন ২০২৪ তারিখে মূল থেকে আর্কাইভ করা। সংগ্রহের তারিখ ১ জুন ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jones, Andrew (২০২৪-০১-১০)। "China's Chang'e-6 probe arrives at spaceport for first-ever lunar far side sample mission"। SpaceNews (ইংরেজি ভাষায়)। ৩ মে ২০২৪ তারিখে মূল থেকে আর্কাইভ করা। সংগ্রহের তারিখ ২০২৪-০৬-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; xinhua-eng-28June2024 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; :1 নামের সূত্রটির জন্য কোন লেখা প্রদান করা হয়নি Chang'e 4 press conference. CNSA, broadcast on 14 January 2019. China's Planning for Deep Space Exploration and Lunar Exploration before 2030. (PDF) XU Lin, ZOU Yongliao, JIA Yingzhuo. Space Sci., 2018, 38(5): 591-592. ডিওআই:10.11728/cjss2018.05.591 A Tentative Plan of China to Establish a Lunar Research Station in the Next Ten Years. Zou, Yongliao; Xu, Lin; Jia, Yingzhuo. 42nd COSPAR Scientific Assembly. Held 14–22 July 2018, in Pasadena, California, USA, Abstract id. B3.1-34-18. Huang, Echo (২৬ এপ্রিল ২০১৮)। "China lays out its ambitions to colonize the moon and build a "lunar palace""। Quartz। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Apollo 13 Crew"। Smithsonian National Air and Space Museum। অক্টোবর ২৪, ২০২০ তারিখে মূল থেকে আর্কাইভ করা। সংগ্রহের তারিখ জানুয়ারি ৬, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Andrew Jones (৭ জুন ২০১৭)। "China confirms landing site for Chang'e-5 Moon sample return"। GB Times। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Future Chinese Lunar Missions. David R. Williams, NASA Goddard Space Flight Center. Accessed on 30 November 2018. "Chang'e 5 test mission"। Spaceflight101.com। ২০১৭। ৪ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) China well prepared to launch Chang e-5 lunar probe in 2017: top scientist. China Academy of Space Technology (CAST). 25 October 2016. China invites international cooperation in Chang'e-6 Moon sample return mission ওয়েব্যাক মেশিনে আর্কাইভকৃত ১৭ ডিসেম্বর ২০১৯ তারিখে. Andrew Jones, "GB Times". 1 October 2018. "State visit of President Macron to China - In 2023, Chang'e 6 will deploy the French DORN instrument on the Moon to study the lunar exosphere"। CNES। ৬ নভেম্বর ২০১৯। সংগ্রহের তারিখ ৭ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) China's Deep Space Exploration Roadmap. (2018)